फैगौ  2022  माइथायनि गेजेराव भारत हादोराव गुबुन हादोरनिफ्राय सोनारनानै लाबोनाय थावखौ  10  जौखोन्दो खमायनानै हादोराव नांगौ जानाय थावखौ हादोरावनो दिहुन्नो थाकि लादों होन्ना थाव खाम्पानि ( Oil Industry ) मावख'निफ्राय मिथिहोयो ।Oil Industry मावखनिफ्राय मिथिहोयोदि," खम्पानिया Biofuel Refineries आव आबाद मैगं थायगंनि गार्जानाय बेसाद आरो बायदि बायदि गार्जानाय मुवा बेसादफोरनिफ्राय रां गारनानै इतानल थावनि दिहुन्थायखौ बांहोनो आखायाव लादों,मिरु सरकारनि हेफाजाबआव हादोरनि थावनि फालांगिखौ फैगौ  2022  माइथायनि गेजेराव $  15  बिलियन बांहोनो थांखि लादों "सा - सान्जा ओनसोलफोराव गोरलैयैनो मोन्नो हानाय औवा बिफांनिफ्राय बोसोरफ्रोमबो  60  मिलियन लिटार इतानल थाव दिहुन्नानै Biofuel थावनि दिहुन्थायखौ बांहोनो आरो गुबुन हादोरनिफ्राय लाबोनाय क्रुड थावखौ खमायनो नुमिलिगड़ थाव सोदांग्रा खम्पानिआ मावफुंगासिनो दं ।मिरु सरकारआ बंगाइगांव थाव सोदांग्रा खम्पानि एबा रिफाइनारिनिफ्राय औवा बिफांखौ बाहायनानै इतानल थाव दिहुन्नो गासै  1,259  कौटी रां बाहायनो थाखि लादों होन्ना Oil Industry मावख'निफ्राय मिथिहोयो ।मिरु सरकारनि पेट्रलियाम बिफान्नि मंत्की धरमेन्ड्र प्रधान बिथांआ थांनाय सुक्रबाराव बुंदोंदि," आसाम हादोरसाखौ सोलाइनाय लाबोनानै पेट्रल,डिजेल आरो गुबुन गुबुन हाइड्रकार्बन दिहुन्नानै खोला एसियान हादोरफोराव थानाय गुबुन गुबुन हादोराव दैथायहरग्रा मिरु खालामगोन " ।खोला एसिया हादोरफोराव नांगौ जानाय हाइड्रकार्बननि दिहुन्थायखौ बांहोनो थाखाय सा - सान्जा ओनसोलफोराव थानाय थाव खम्पानि एबा रिफाइनारिफोरवा मुलाम्पा जानाय रांखौ खम्पानिआव नांगौ जानाय फसंथानफोर ( Infrastructures ) लुफुंनायाव गारनो प्रघान बिथांआ खावलायो ।सा - सान्जा ओनसोलफोर आव थानाय मोन  8  हादोरसाफोरखौ फोनांजाबनो थाखाय थाव खम्पानिआ  1,650  कि.मिटार गेस ग्रिद प्रजेक लुफुंनो गासै  9,225  कौटी रां बाहायनाय जायो आरो फैगौ  5  बोसोराव ONGC खम्पानिआ गासै  1,300  कौटी रां बाहायनो थांखि लादों होन्ना खोरां मन्नाय जायो ।